Diisliaktsiis langeb veerandi võrra

ärileht.ee

Foto: Madis Veltman

Valitsus otsustas täna, et langetab Eestis diislikütuse aktsiisi 25 protsendi võrra ehk 372 eurole tuhande liitri kohta, mis on võrdne määr Leeduga ja odavam Lätist.

Aktsiisilangetuse mõjul väheneb diislikütuse hind eeldatavasti 14,5 senti liitri kohta. Rahandusminister Martin Helme avaldas valitsuse pressikonverentsil lootust, et madalam hind vähendab tankimist väljaspool Eestit. "Praeguse uuringu järgi tangib ligi pool kogu rahvusvahelisest veost väljaspool Eestit," sõnas ta. Circle K Eesti peadirektor Kai Realo ütles eile, et kui diisli aktsiis langeb Leedu tasemele, saaks Eestis tanklate hinnatabloodel näha diislikütuse hinda 0,999 eurot liitri kohta. „Kahtlemata mõjub diislikütuse aktsiisi alandamine positiivselt nii veoettevõtetele kui ka tegelikult kõigile eestimaalastele, sest diislikütuse hind mõjutab praktiliselt kõigi toodete ja teenuste hindu - seega oleme valmis langetama jaehindu koheselt aktsiislangetuse võrra ja mida varem see toimub, seda parem on," tõdes Realo.

Liitu

Allikas: ärileht.ee